CELEX: 32021D2173
Language: lv
Date: 2021-12-08 00:00:00
Title: Komisijas Īstenošanas lēmums (ES) 2021/2173 (2021. gada 8. decembris), ar ko attiecībā uz saskaņotajiem notekūdeņu attīrīšanas sistēmu, elektrisko tilpņu sūkņu, ražotāja plāksnītes un mazizmēra kuģu maksimālās kravnesības standartiem groza Īstenošanas lēmumu (ES) 2019/919 (Dokuments attiecas uz EEZ)

9.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 440/6
               
            
         KOMISIJAS ĪSTENOŠANAS LĒMUMS (ES) 2021/2173
         (2021. gada 8. decembris),
         ar ko attiecībā uz saskaņotajiem notekūdeņu attīrīšanas sistēmu, elektrisko tilpņu sūkņu, ražotāja plāksnītes un mazizmēra kuģu maksimālās kravnesības standartiem groza Īstenošanas lēmumu (ES) 2019/919
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2013/53/ES (2) 14. pantu ražojumus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, pieņem par atbilstīgiem minētajos standartos vai to daļās iekļautajām prasībām, kā noteikts Direktīvas 2013/53/ES 4. panta 1. punktā un minētās direktīvas I pielikumā.
                  
               
                     (2)
                  
                  
                     Ar Īstenošanas lēmumu C(2015) 8736 (3) Komisija iesniedza Eiropas Standartizācijas komitejai (CEN) un Eiropas Elektrotehnikas standartizācijas komitejai (Cenelec) pieprasījumu Direktīvas 2013/53/ES īstenošanas vajadzībām izstrādāt un pārskatīt saskaņotos standartus, lai pievērstos pamatprasībām, kas noteiktas Direktīvas 2013/53/ES 4. panta 1. punktā un minētās direktīvas I pielikumā un kas ir stingrākas salīdzinājumā ar atcelto Eiropas Parlamenta un Padomes Direktīvu 94/25/EK (4).
                  
               
                     (3)
                  
                  
                     Ar Īstenošanas lēmumu C(2015) 8736 CEN un Cenelec tika arī iesniegts pieprasījums pārskatīt standartus, kuru atsauces ir publicētas ar Komisijas Paziņojumu 2015/C 087/01 (5).
                  
               
                     (4)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN pārskatīja šādus saskaņotos standartus: EN ISO 8849:2018 par kuģu tilpņu sūkņiem ar līdzstrāvas elektropiedziņu, atsauce uz kuru ir publicēta ar Komisijas Īstenošanas lēmumu (ES) 2019/919 (6), un EN ISO 14946:2001/AC:2005 par maksimālo slogotspēju, atsauce uz kuru ir publicēta ar Komisijas Paziņojumu 2018/C 209/05 (7). Rezultātā tika pieņemti šādi saskaņotie standarti: EN ISO 8849:2021 un EN ISO 14946:2021.
                  
               
                     (5)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN izstrādāja arī jaunu saskaņoto standartu EN ISO 8099-2:2021 par notekūdeņu attīrīšanas sistēmām un EN ISO 14945:2021 par ražotāja plāksnīti.
                  
               
                     (6)
                  
                  
                     Komisija kopā ar CEN ir novērtējusi, vai minētie CEN izstrādātie vai pārskatītie standarti atbilst Īstenošanas lēmumā C(2015) 8736 izklāstītajam pieprasījumam.
                  
               
                     (7)
                  
                  
                     Standarts EN ISO 8099-2:2021 nosaka prasības notekūdeņu attīrīšanas sistēmu konstruēšanai, izgatavošanai un uzstādīšanai uz mazizmēra kuģiem.
                  
               
                     (8)
                  
                  
                     Standarts EN ISO 8849:2021 nosaka prasības elektriskiem tilpņu sūkņiem, ko paredzēts izmantot sateces ūdeņu atsūknēšanai.
                  
               
                     (9)
                  
                  
                     Standarts EN ISO 14945:2021 nosaka prasības par tādas informācijas vienveidīgu noformēšanu, kas norādāma uz mazizmēra kuģu būvētāja plāksnītes.
                  
               
                     (10)
                  
                  
                     Standarts EN ISO 14946:2021 nosaka elementus, kas ietilpst mazizmēra kuģu maksimālajā kravnesībā, nepārsniedzot ierobežojumus, kas noteikti citos standartos attiecībā uz stabilitāti, brīvsāniem, peldspēju un pārkrišanas pār bortu novēršanu. Tajā ir noteiktas arī prasības attiecībā uz sēdvietām un apkalpes locekļiem paredzētajām vietām.
                  
               
                     (11)
                  
                  
                     Standarts EN ISO 8099-2:2021, EN ISO 8849:2021, EN ISO 14945:2021 un EN ISO 14946:2021 atbilst prasībām, kuras bija paredzēts aptvert un kuras noteiktas Direktīvas 2013/53/ES 4. panta 1. punktā, kā arī minētās direktīvas I pielikuma A daļā. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (12)
                  
                  
                     Standartam EN ISO 8849:2021 ir jāaizstāj standarts EN ISO 8849:2018. Standartam EN ISO 14946:2021 ir jāaizstāj standarts EN ISO 14946:2001/AC:2005.
                  
               
                     (13)
                  
                  
                     Tāpēc atsauces uz standartiem EN ISO 8849:2018 un EN ISO 14946:2001/AC:2005 Eiropas Savienības Oficiālajā Vēstnesī ir jāatsauc.
                  
               
                     (14)
                  
                  
                     Lai ražotājiem dotu pietiekami daudz laika pielāgot savus ražojumus saskaņoto standartu EN ISO 8849:2018 un EN ISO 14946:2001/AC:2005 pārskatītajām versijām, uz minētajiem standartiem izdarīto atsauču atsaukšana ir jāatliek.
                  
               
                     (15)
                  
                  
                     Īstenošanas lēmuma (ES) 2019/919 I pielikumā dotas atsauces uz Direktīvas 2013/53/ES īstenošanas vajadzībām izstrādātajiem saskaņotajiem standartiem. Minētajā pielikumā būtu jāiekļauj atsauces uz saskaņotajiem standartiem EN ISO 8099-2:2021, EN ISO 8849:2021, EN ISO 14945:2021 un EN ISO 14946:2021. Minētajā pielikumā būtu jāsvītro atsauce uz saskaņoto standartu EN ISO 8849:2018.
                  
               
                     (16)
                  
                  
                     Īstenošanas lēmuma (ES) 2019/919 II pielikumā dotas atsauces uz tiem Direktīvas 2013/53/ES īstenošanas vajadzībām izstrādātajiem saskaņotajiem standartiem, kuri no Eiropas Savienības Oficiālā Vēstneša ir atsaukti. Minētajā pielikumā būtu jāiekļauj atsauce uz saskaņoto standartu EN ISO 14946:2001/AC:2005.
                  
               
                     (17)
                  
                  
                     Tāpēc Īstenošanas lēmums (ES) 2019/919 būtu attiecīgi jāgroza.
                  
               
                     (18)
                  
                  
                     No dienas, kad atsauce uz saskaņoto standartu publicēta Eiropas Savienības Oficiālajā Vēstnesī, šā standarta ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/919 groza šādi:
            
                        1)
                     
                     
                        I pielikumu groza saskaņā ar šā lēmuma I pielikumu;
                     
                  
                        2)
                     
                     
                        II pielikumu groza saskaņā ar šā lēmuma II pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            I pielikuma 1. punktu piemēro no 2022. gada 9. jūnija.
         
         
            Briselē, 2021. gada 8. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2013/53/ES (2013. gada 20. novembris) par atpūtas kuģiem un ūdens motocikliem un ar ko atceļ Direktīvu 94/25/EK (OV L 354, 28.12.2013., 90. lpp.).
         
            (3)  Komisijas Īstenošanas lēmums C(2015) 8736 (2015. gada 15. decembris) par standartizācijas pieprasījumu Eiropas Standartizācijas komitejai un Eiropas Elektrotehnikas standartizācijas komitejai attiecībā uz atpūtas kuģiem un ūdens motocikliem, lai atbalstītu Eiropas Parlamenta un Padomes 2013. gada 20. novembra Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK.
         
            (4)  Eiropas Parlamenta un Padomes Direktīva 94/25/EK (1994. gada 16. jūnijs) par dalībvalstu normatīvo un administratīvo aktu tuvināšanu attiecībā uz izpriecu kuģiem (OV L 164, 30.6.1994., 15. lpp.).
         
            (5)  Komisijas paziņojums saistībā ar Eiropas Parlamenta un Padomes 1994. gada 16. jūnija Direktīvas 94/25/EK par dalībvalstu normatīvo un administratīvo aktu tuvināšanu attiecībā uz izpriecu kuģiem īstenošanu (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 87, 13.3.2015., 1. lpp.).
         
            (6)  Komisijas Īstenošanas lēmums (ES) 2019/919 (2019. gada 4. jūnijs) par atpūtas kuģu un ūdens motociklu saskaņotajiem standartiem, kas izstrādāti Eiropas Parlamenta un Padomes Direktīvas 2013/53/ES īstenošanas vajadzībām (OV L 146, 5.6.2019., 106. lpp.).
         
            (7)  Komisijas paziņojums, kas sagatavots, īstenojot Eiropas Parlamenta un Padomes Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 209, 15.6.2018., 137. lpp.).
      
      
         
            I PIELIKUMS
            Īstenošanas lēmuma (ES) 2019/919 I pielikumu groza šādi:
            
                        1)
                     
                     
                        pielikuma 8. ierakstu svītro;
                     
                  
                        2)
                     
                     
                        pievieno šādus ierakstus:
                        
                                    
                                       Nr.
                                    
                                 
                                 
                                    
                                       Atsauce uz standartu
                                    
                                 
                              
                                    “40.
                                 
                                 
                                    EN ISO 8099-2:2021
                                 
                              
                                     
                                 
                                 
                                    Mazizmēra kuģi. Atkritumu sistēmas. 2. daļa: Notekūdeņu attīrīšana
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Mazizmēra kuģi. Elektriskie tilpņu sūkņi
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Mazizmēra kuģi. Ražotāja plāksnīte
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Mazizmēra kuģi. Maksimālā kravnesība”.
                                 
                              
                  
      
      
         
            II PIELIKUMS
            Īstenošanas lēmuma (ES) 2019/919 II pielikumā pievieno šādu ierakstu:
            
               
                           
                              Nr.
                           
                        
                        
                           
                              Atsauce uz standartu
                           
                        
                        
                           
                              Atsaukšanas datums
                           
                        
                     
                           “36.
                        
                        
                           EN ISO 14946:2001
                           Mazizmēra kuģi – Maksimālā slogotspēja
                           EN ISO 14946:2001/AC:2005
                        
                        
                           2022. gada 9. jūnijs”.